Kupiškio viešoji biblioteka

**Kupiškio viešoji biblioteka** – pagrindinė biblioteka Kupiškio rajono savivaldybėje, veikianti miesto centre, šiauriniame L. Stuokos-Gucevičiaus aikštės pakraštyje, buvusioje žydų sinagogoje.

## Istorija

Kupiškio biblioteka įkurta 1937 m. vasario 1 d. Švietimo ministro įsakymu kaip valstybinė viešoji II eilės biblioteka su skaitykla, kurios paslaugos buvo mokamos. Biblioteka įsikūrė J. Apšegos salėje (dabar Vilniaus g.). 1943 m. duomenimis, bibliotekoje buvo 2749 tomų, 780 skaitytojų, per mėnesį išduota 1325 tomų.

1950 m. Kupiškio biblioteka tapo rajonine, kartu su kraštotyros muziejumi, kultūros namais bei kitomis įstaigomis įsikūrė dabartinėse patalpose – buvusioje Kupiškio žydų sinagogoje (L. Stuokos-Gucevičiaus a. 3a). 1977 m. vykstant masinei bibliotekų centralizacijai, rajoninė biblioteka tapo rajono centrine biblioteka su 5 skyriais ir 28 filialais. 1984 m. bibliotekai atiteko visas sinagogos pastatas.

1995 m. tapo savivaldybės biblioteka. 1996–1997 m. 8 viešosios bibliotekos filialai sujungti su pagrindinių mokyklų bibliotekomis. 2009 m. filialai pervardinti padaliniais. 2016 m. rugpjūtį pradėta viešosios bibliotekos pastato renovacija, 2017 m. liepos 4 d. iki 2023 m. kovo ji laikinai (renovacijos laikui) buvo perkelta į Kupos pradinės mokyklos pastatą Krantinės g. 24.

## Padaliniai

2022 m. gegužę bibliotekoje buvo 9 padaliniai:

|-
|  || Adomynės padalinys || A. Vilėniškio g. 8, Adomynė || Šimonių seniūnija || 1950 m. įsteigta biblioteka, kuri 1955–1956 m. perkelta į Adomynės dvaro pastatą. 1996 m. sujungta su Adomynės mokyklos biblioteka ir perkelta į restauruotas dvaro patalpas. 2017 m. veikė pastate A. Vilėniškio g. 4, dabar veikia mokyklos patalpose.
|-
| || Alizavos padalinys || Berželio g. 12, Alizava || Alizavos seniūnija || Įkurta 1941 m., 2017 m. veikė adresu Berželių g. 1.
|-
| || Antašavos padalinys || Pergalės g. 4, Antašava || Kupiškio seniūnija || 
|-
| || Noriūnų padalinys || Melioratorių g. 5, Noriūnai || Noriūnų seniūnija || Įkurta 1947 m., 2017 m. veikė Sodų g. 1 pastate.
|-
| || Salamiesčio padalinys || Mokyklos g. 1, Salamiestis || Alizavos seniūnija || 1950 m. klebonijos pastate įkurta biblioteka ir skaitykla.
|-
|  || Skapiškio padalinys || Varpo a. 4, Skapiškis || Skapiškio seniūnija || Įkurta 1940 m.
|-
| || Subačiaus miesto padalinys || Aukštaičių g. 14, Subačius || Subačiaus seniūnija || Įkurta 1940 m.
|-
| || Šepetos padalinys || Šepetos g. 8, Šepeta || Kupiškio seniūnija || Įkurta 1960 m.
|-
| || Šimonių padalinys || Skapiškio g. 18, Šimonys || Šimonių seniūnija || Įkurta 1939 m., 2017 m. veikė Skapiškio g. 6 pastate.
|}

Uždarytos bibliotekos:

|-
| || Bakšėnų biblioteka || Bakšėnai || Alizavos seniūnija || Veikė nuo 1947 m.
|-
| || Biliūnų biblioteka || Biliūnai || Skapiškio seniūnija || Veikė sovietmečiu.
|-
| || Juodpėnų biblioteka || K. Spaičio g. 4, Juodpėnai || Šimonių seniūnija || Įkurta 1952 m., uždaryta po 2017 m., dabar tik skaitytojų aptarnavimo punktas.
|-
| || Laičių biblioteka || Skapiškio g. 11, Laičiai || Skapiškio seniūnija || Uždaryta po 2017 m., dabar tik skaitytojų aptarnavimo punktas.
|-
| || Lukonių biblioteka || Beržytės g. 6, Lukonys || Subačiaus seniūnija || Uždaryta po 2017 m., dabar tik skaitytojų aptarnavimo punktas.
|-
| || Migonių biblioteka || Migonys || Šimonių seniūnija || Įkurta 1953 m., uždaryta XXI a. pradžioje.
|-
| || Naivių biblioteka || Mokyklos g. 1, Naiviai || Skapiškio seniūnija || Veikė daugiafunkciame centre, uždaryta po 2017 m., dabar tik skaitytojų aptarnavimo punktas.
|-
| || Palėvenėlės biblioteka || Žvejų g. 2, Palėvenėlė || Alizavos seniūnija || 2017 m. veikė adresu Lėvens g. 7, vėliau uždaryta, dabar tik skaitytojų aptarnavimo punktas.
|-
| || Rudilių biblioteka || Morkūniškio g. 19, Rudiliai || Noriūnų seniūnija || Uždaryta po 2017 m., dabar tik skaitytojų aptarnavimo punktas.
|-
| || Virbališkių biblioteka || Lėvens g. 9, Virbališkiai || Kupiškio seniūnija || Uždaryta po 2017 m., dabar tik skaitytojų aptarnavimo punktas.
|}

## Šaltiniai

## Nuorodos
*